NASTA PILDIRAAMAT
Tere taas!
Kas näed seda pilti?
Mis koht see selline on?
Nasta, kas sina tead, millest see pilt on?
Näe, seal on lehm.
Kas sina tead, mis kohast see pilt on?
Jaa, see on laut.
Kes seal laudas on?
Seal on loomad.
Selles laudas elab see lehm.
Mis need on?
Kas see on Nasta maiusroog?
Ei ole.
See on lehmade toit - hein ja õled.
Heina on põrandalgi.
Kuidas on see kõik meie tänase jutuga seotud?
Laut?
See on üks eriline jutt.
Laut on mõeldud tõesti loomadele.
Kuid selles loos on nii, et laudas on kaks inimest.
Seal on Maarja
ja seal on Maarja kihlatud abikaasa Joosep.
Nad olid sunnitud siia lauta tulema, sest kõik võõrastemajad olid täis.
Maarja ja Joosep pidid tulema siia Petlemma
keisri käsu peale, kus pandi kirja kõik maksumaksjad.
Maarja ja Joosep pidid ka minema, kuigi nad ei tahtnud eriti reisida.
Keisri käsku pidi täitma.
Nii nad sattusidki loomalauta öömajale.
Sinna jõudes pakkisid Maarja ja Joosep reisikotid lahti
ja kindlasti sõid midagi ning jõid kosutavat vett.
Kindlasti nad mõtlesid, kuidas nad seal küll magavad.
Võib-olla tegid nad heintest madratsi.
Võib-olla oli neil kaasas lina, millest sai teha mõnusa padja.
Nad võisid muiata olukorra üle.
Kummaline, et nad magavad laudas.
Peale lehmade ja lammaste oli laudas palju loomi.
Kõik ei mahtunud sellele pildile.
Neil oli seal mõnusalt soe.
Nad olid väga tänulikud võõrastemaja pidajale,
kes oli lubanud neil siiski seal olla.
Muidu oleksid nad pidanud kogu öö õues veetma.
Aknast on näha, et väljas on juba pime õhtu.
Maarja ja Joosep tegid ettevalmistusi magama minekuks.
Maarja tundis, et tal on kõhus imelik tunne.
Seal oli ju beebi.
Seesama beebi, kellest ingel talle teada andis.
Beebi polnud tavaline, vaid Taevast saadetud Jumala Poeg.
Maarja ja Joosep said Jumalalt nii tähtsa ülesande.
Nad olid sündivale beebile justkui asendusvanemateks.
Ja siis, keset ööd juhtus üks maailma imelisem asi.
Tähthetk Piiblis, millel põhineb kogu evangeelium.
Sündis Jeesus.
Jumala Poeg tuli maailma väikese beebina.
Maarja mähkis õrnalt lapse, seal oli Tal hea ja soe olla.
Kuhu Maarja Jeesuse magama pani?
Loomade söögikünasse, mida nimetakse sõimeks.
Sellest sai päris hea voodi Jeesusele.
Laudas polnud võrevoodit ega ka hälli.
Samal hetkel kui Jeesus sündis, süttis taevas ere täht.
See oli suur ja ere täht.
Paistab siit lauda aknast.
Joosep ja Maarja olid väga väga õnnelikud.
Selle ime tõttu nad kiitsid ja ülistasid Jumalat.
Samas kui Joosep ja Maarja oma kena last vaatlesid,
imelist last, kellest pidi saama kogu maailma Päästja,
siis samal ajal olid karjased lähedasel niidul
oma lambaid karjatamas, et hundid karja kallale ei tuleks.
Äkki ilmus neile ingel ja ütles:
"Laudas on sündinud Jeesus, tulevane Kuningas ja Vabastaja.
Minge Teda vaatama!"
Alguses olid karjased ehmunud,
kuid siis nad uskusid, sest ingleid oli suur hulk
tulnud taeva alla laulma ja kuulutama rahu kogu maailmale.
Karjased jõudsid kiiresti lauta ja kohe esimesena...
Mis nad teevad siin pildil?
Nad kummardavad.
Miks nad kummardavad väikese beebi ees?
Sellepärast, et ingel oli teatanud, et see on tulevane Kuningas.
Karjased mõistsid, et see oli imeline laps.
Karjased ülistasid Jumalat,
tänasid ja läksid rõõmsatena niidule lambaid karjatama.
Nii nad lähevadki niidule tagasi.
Maarja ja Joosep jäid sinna lauta Jeesusega.
Sel ööl ei magatud eriti.
Lapsuke Jeesus magas rahulikult,
kuid Maarja ja Joosep olid magamiseks liiga ärevil.
Võib olla olid loomad ka sel ööl ärkvel,
sest said aru, et seal magab terve maailma tähtsaim beebi.
Laudas oli ööbimas ka eesel,
millega Joosep ja Maarja olid Petlemma tulnud.
Joonistan eesli lehmale seltsiks.
Tšau, näeme järgmine kord!
Tõlge: Mare Peterson